Ekspo is 'n voorproe - Supplements - Erongo
Friday, August 23rd, 2019 15:07:08
Ekspo is 'n voorproe
Die moderne gebou huisves die toerismesentrum. Dit is waar toeriste inligting oor die dorp en omgewing kan kry.
Andreas Shikomba in die toeristesentrum. Brosjures oor die omgewing is hier beskikbaar.
Die ontwikkelingsgeleenthede wat Hentiesbaai bied, gaan die wagwoord wees tydens die Hentiesbaai Ekspo wat van 23 tot 25 Augustus as aanloop tot die Hentiesfees gaan dien. Die stigtingspresident, dr. Sam Nujoma, is die beskermheer van die ekspo.
Kraampies vir korporatiewe instansies kos N$5 000 en van klein- en middelslagondernemings sal verwag word om N$800 te betaal. Die huurgeld vir 'n braaikraampie is N$75 per dag.
Toegangsgeld van N$10 sal by die hekke gevorder word.
Ekspogangers is ook genooi om die dorp se toerismesentrum te besoek waar Andreas Shikomba of Grace !Noarises hulle te woord sal staan.